El Centre Cultural Ínsula Barataria- Castella-la Manxa celebra el final de curs, el 15 de juny
2025-07-24

Arriba el final de curs del Centre Cultural Ínsula Barataria de Castella-la Manxa de Burjassot. El dissabte 15 de juny, a partir de les 17.00 hores, l’entitat burjassotera celebrarà una vesprada d’activitats oberta a la ciutadania per a donar a conéixer les activitats que realitzen al llarg de l’any.

La vesprada comptarà amb l’actuació del Grup de Poesia “Galerna” i de la Rondalla i el Cor de l’entitat. Poemes com a Niña que fue, Reyerta, Cuando era primavera o No te vayas es recitaran en una vesprada en la qual també estaran els concordes de Noche de ronda, Espigadoras, El reloj o Chiquitita, entre altres peces. Totes les persones que assistisquen podran degustar un gotet d’orxata amb fartons, després de finalitzar les actuacions.

La Ínsula Barataria posarà el fermall final al seu curs, el diumenge 30 de juny, en l’Antic Mercat Municipal on tindran una activitat que comptarà amb l’actuació del grup musical Al-Sandre.